CELEX: 62015CN0014
Language: mt
Date: 2015-01-14 00:00:00
Title: Kawża C-14/15: Rikors ippreżentat fl- 14 ta’ Jannar 2015 – Il-Parlament Ewropew vs Il-Kunsill tal-Unjoni Ewropea

23.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 96/7
            
         Rikors ippreżentat fl-14 ta’ Jannar 2015 – Il-Parlament Ewropew vs Il-Kunsill tal-Unjoni Ewropea
   (Kawża C-14/15)
   (2015/C 096/09)
   Lingwa tal-kawża: il-Franċiż
   
      Partijiet
   
   
      Rikorrent: Il-Parlament Ewropew (rappreżentanti: F. Drexler, A. Caiola, M. Pencheva, aġenti)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla d-Deċiżjoni tal-Kunsill 2014/731/UE, tad-9 ta’ Ottubru 2014, dwar it-tnedija ta’ skambju awtomatizzat ta’ data fir-rigward ta’ Data dwar ir-Reġistrazzjoni tal-Vetturi (VRD) f’Malta (1), id-Deċiżjoni tal-Kunsill 2014/743/UE, tal-21 ta’ Ottubru 2014, dwar it-tnedija ta’ skambju awtomatizzat ta’ data fir-rigward ta’ Data dwar ir-Reġistrazzjoni tal-Vetturi (VRD) f’Ċipru (2), u d-Deċiżjoni tal-Kunsill 2014/744/UE, tal-21 ta’ Ottubru 2014, dwar it-tnedija ta’ skambju awtomatizzat ta’ data fir-rigward ta’ Data dwar ir-Reġistrazzjoni tal-Vetturi (VRD) fl-Estonja (3);
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Il-Parlament jinvoka żewġ motivi bbażati fuq il-ksur tat-Trattati, minn naħa, u fuq il-ksur tal-forom proċedurali sostanzjali, min-naħa l-oħra, insostenn tar-rikors għal annullament tiegħu.
   Fl-ewwel lok, il-Parlament iqis li l-Kunsill ma użax bażi legali xierqa biex jadotta d-deċiżjonijiet ikkontestati.
   Fit-tieni lok, il-Parlament jilmenta li l-Kunsill uża proċedura deċiżjonali li ma hijiex legalment korretta.
   
      (1)  ĠU L 302, p. 56
   
   
      (2)  ĠU L 308, p. 100
   
   
      (3)  ĠU L 308, p. 102